The Devil Inside กรี๊ดสนั่นในตารางอันดับภาพยนตร์ทำเงินสุดสัปดาห์แรกของปี
The Devil Inside เปิดตัวแรงที่อันดับหนึ่งสัปดาห์แรกด้วยรายได้ $34 ล้าน ดันหนังเรื่องอื่นถอยร่นลงมาอย่างเป็นระเบียบ
หนังแอนิเมชั่นเรื่องเดียวที่หลงเหลือมาจากช่วงคริสต์มาส ตกจากอันดับ 3 สัปดาห์ล่าสุดแต่ผองเพื่อนกระแตน้อยเก็บเงินค่าซ่อมเรือเพื่อหาทางออกจากเกาะกลับสู่บ้านได้อีก 9 ล้านดอลล่าร์ รายได้รวมในอเมริกาตอนนี้ 111 ล้านดอลล่าร์แล้ว ยังวนเวียนขึ้นๆลงๆเพราะสะสางปมปริศนาไม่เสร็จ ก้าวเข้าสู่ปีมังกรรอยสักมังกรยังเกาะแน่นอยู่ที่สี่ เก็บรายได้เพิ่มอีก 11 ล้านดอลล่าร์ หนังสไตล์สืบสวนสอบสวนอีกเรื่องหนึ่งที่เน้นขายดาราและฉากแอ็คชั่นมากกว่าเนื้อเรื่อง ตกจากอันดับ 2 ได้เงินไว้เป็นทุนสร้างภาคต่อไป 14 ล้านดอลล่าร์ ทำรายได้รวมในอเมริกาแล้ว 157 ล้านดอลล่าร์ แชมป์เก่า 2 สัปดาห์ซ้อนที่ภารกิจใกล้เสร็จสิ้น ทีมงานเริ่มแยกย้ายจึงต้องไต่ลงมาจากยอดตึกเพื่อหลีกทางให้หนังเข้าใหม่ แต่ก็ยังเก็บรายได้เพิ่มอีก 20 ล้านดอลล่าร์ ยอดรวมเฉพาะในอเมริกา 170 ล้านดอลล่าร์แล้ว ตามหลอกหลอนจนบรรดานักสืบและสายลับแตกกระเจิงไปคนละทาง เรื่องของการเจาะลึกลงไปในลัทธิหมอผีปีศาจ Exorcism ด้วยการถ่ายทำแบบสารคดีที่ผู้สร้างบอกว่าอ้างอิงจากเรื่องจริงเมื่อกว่า 20 ปีก่อน เปิดตัวสัปดาห์แรกหลอนจนคนดูกรี๊ดสนั่น ทำเงินไป 34 ล้านดอลล่าร์ด้วยทุนสร้างเพียง 1 ล้านดอลล่าร์เท่านั้น